
ANUNCIO
Aprobadas por acordo da Xunta de Goberno Local do 01 de agosto do 2025, as bases da convocatoria de axudas municipais para libros e material escolar e uso do servizo de comedor escolar (curso 2025/2026), en base aos artigos 23.2 a) da Lei 38/2003 Xeral de Subvencións, artigo 11 da ordenanza Xeral de subvención do Concello de Mos e demais normativa de aplicación, por medio do presente anuncio procédese a súa convocatoria pública
BASES PARA AXUDAS MUNICIPAIS PARA LIBROS E MATERIAL ESCOLAR E USO DO SERVIZO DE COMEDOR ESCOLAR NO CURSO 2025-2026, PARA ALUMNADO DE EDUCACIÓN INFANTIL, PRIMARIA E SECUNDARIA

BASE I.- OBXECTO DA SUBVENCIÓN.

É obxecto da presente convocatoria regular o procedemento para a concesión de subvencións ás familias do alumnado, de educación infantil, primaria e secundaria, para o curso 2025/2026. Estas axudas outorgaranse de acordo cos principios de publicidade, concorrencia e obxectividade, establecendo un procedemento que tenta ser áxil, eficaz e breve no tempo.

As axudas van dirixidas aos menores de familias con dificultades socio-económicas e de conciliación da súa vida familiar e laboral.

A finalidade última é apoiar ás unidades familiares que, por recursos económicos insuficientes vense limitados para afrontar totalmente o custo do servizo.

BASE II.- ACTIVIDADES E PROGRAMAS SUBVENCIONABLES.

1. Axudas para a adquisición de libros e material escolar para o alumnado de Educación infantil ( primeiro e segundo ciclo), primaria e secundaria. O concepto subvencionable será o material escolar, considerado este como aquel necesario para realizar as actividades que se desenvolvan ou se promovan no centro docente, como cadernos de soporte, material informático de apoio, material de papelería non reutilizable ou material de manualidades, licenzas informáticas das App e dos libros de texto usadas nos centros educativos e libros, excluíndo expresamente o material escolar e os libros de texto que sexan subvencionados ou cedidos por outras administracións. 
Non serán subvencionables a roupa, calzado, uniformes, estoxos, mochilas, tuppers e outros utensilios etc.

2. Axudas para o servizo de comedor escolar para o alumnado de educación infantil (2º ciclo) e educación primaria dos CEIPs PÚBLICOS do Concello de Mos, sempre e cando este non gocen de gratuidade.

BASE III: CRÉDITOS ORZAMENTARIOS

1. Para as axudas de libros e material escolar, existe na partida orzamentaria 231.489.0007 crédito suficiente para 10.000 €, que será o importe máximo que se poderá outorgar por esta liña de axudas. 

2.Para as axudas de comedor escolar o importe máximo existente na partida orzamentaria 323.489.0903 para os meses de setembro, outubro e novembro do ano 2025 será de 10.000€. 
Para os meses de decembro ata a finalización do curso académico 2025/2026, o orzamento será de 20.000€, e imputarase a partida 321.489.0903 do orzamento do ano 2026, dependendo da consignación orzamentaria, e no caso de que esta sexa menor, limitarase á que se recolla nese orzamento.
En ningún caso, a suma das subvencións concedidas poderá superar a contía establecida nas partidas orzamentarias para cada unha das axudas.

BASE IV.- PERSOAS BENEFICIARIAS

As persoas interesadas nestas axudas deberán cumprir os seguintes requisitos:

1. Ser pai, nai , titor/a  ou familia de acollida dun/dunha alumno/a que estea matriculado/a no curso 2025/2026 nun dos cursos obxecto da axuda.

2. Non estar incursas nas prohibicións para obter a condición de beneficiaria, recollidas no artigo 10 da Lei 9/2007, so 13 de xuño, de subvencións de Galicia.

3. Estar ao corrente por todos os conceptos nas obrigas tributarias e non tributarias coa facenda local, e os seus organismos autónomos. No caso contrario deberán presentar solicitude de fraccionamento de débeda cuxo cumprimento será tido en conta para a concesión de futuras prestación de igual natureza.

4. Cumprir co baremo económico recollido na base VI.

BASE V: PUBLICIDADE, PRESENTACIÓN DE SOLICITUDES , PRAZO E DOCUMENTACIÓN

As solicitudes deberán presentarse, segundo o modelo facilitado no Concello, ou na páxina web, dende o día seguinte da  publicación do anuncio coa resolución da Alcaldia no BOPPO ata o 30 de setembro do 2025.

Non se admitirá ningunha solicitude presentada fora de prazo.

BASE VI. CRITERIO DE VALORACIÓN 
Os ingresos económicos que se computarán son os do ano 2024

Para a concesión da axuda terase en conta, o número de membros e a renda per cápita da familia, partindo do indicador público de Renda de Efectos Múltiples (IPREM 2025= 8400 € anuais). 

Segundo isto, a renda familiar para o cálculo dos ingresos que se computarán é o resultado de facer as seguintes operacións coa declaración do IRPF:

• casiña 435 (base impoñible xeral) + casiña 460 (base impoñible de aforro) – casiña 595 (cota resultante da autoliquidación)
Concederáselles a axuda ás unidades familiares que non superaran  no ano 2024 os seguintes ingresos: 
-Unidade familiar de dous membros: 16800€ 
-Unidade familiar de tres membros: 25200€

-Unidade familiar de catro membros: 33600€

-Unidade familiar de cinco ou máis membros: 42000€
BASE VII: IMPORTE CONCEDIDO PARA CADA UNHA DAS AXUDAS:
1. Axuda de libros e material escolar: O importe das axudas non superarán en ningún caso o 100 % do gasto xustificado nin o importe seguinte:

 Educación Infantil (1º ciclo)................ata 40,00 €  
 Educación Infantil (2º ciclo)................ata 80,00 €
 Educación Primaria..............................ata 80,00 €
 Educación Secundaria..........................ata 80,00 €.

2. Axudas para comedor escolar: O importe das axudas para cada neno/a será de 2€ menú/día, que será pagado á persoa solicitante despois da presentación das correspondente facturas da empresa concesionaria e xustificantes de pago.

